**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι 26 – 11 – 2017**

 **ΑΜΑΡΟΥΣΙΟΥ Αρ. Πρ.: 13**

**Ταχ. Δ/νση: Λ. Κηφισιάς 211**

**Τ. Κ. 15124 Μαρούσι**

**Τηλ.: 210 8020697 Fax:2108028620**

**Πληροφ.: Δ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

 **ΠΡΟΣ**

**ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**Κοινοποίηση:**

**Δ. Ο. Ε.**

**Συλλόγους Εκπ/κών Π. Ε. της χώρας**

**Θέμα: « Συμμετοχή στις δράσεις και στο αντιφασιστικό συλλαλητήριο που διοργανώνονται από τον Αντιφασιστικό συντονισμό Μαρουσιού και Βορείων Προαστίων το ΣΑΒΒΑΤΟ 9 ΔΕΚΕΜΒΡΙΟΥ στις 13:00 στον ΗΣΑΠ – Αμαρουσίου»**.

Η εγκληματική – φασιστική οργάνωση της Χρυσής Αυγής μετά το 2013, κάτω από την πίεση του μαζικού αντιφασιστικού κινήματος και της συνεχούς δράσης του, έχει αναγκαστεί να περιορίσει τα τάγματα εφόδου, ενώ τις τελευταίες εβδομάδες στελέχη της την εγκαταλείπουν. Τουλάχιστον 30 γραφεία της έχουν κλείσει σ’ όλη την Ελλάδα, πολλά υπολειτουργούν, ενώ όταν η ναζιστική οργάνωση προσπαθεί να εγκαινιάσει κάποιο καινούριο έρχεται αντιμέτωπη με μια ολόκληρη τοπική κοινωνία που αντιστέκεται, όπως έγινε στον Πειραιά στις 20 Οκτώβρη.

Ωστόσο δεν χωράει εφησυχασμός! Η βία είναι το μόνο μήνυμα της Χρυσής Αυγής και για να επιβιώσει προσπαθεί να το στείλει όπου ακόμα μπορεί. Η επίθεση στον φοιτητή Αλέξη Λάζαρη για αντίποινα, οι πρόσφατες ρατσιστικές επιθέσεις σε Ασπρόπυργο, Λαμπρινή και Ν. Ιωνία, η προσπάθεια εγκαινίασης νέων γραφείων, δείχνουν ότι η εγκληματική αυτή οργάνωση θέλει να ξανασηκώσει κεφάλι και θεωρεί την ύπαρξη γραφείων – ορμητηρίων κομβικής σημασίας γι’ αυτό το σκοπό.

Το έχει δείξει άλλωστε όλη η επικαιρότητα των τελευταίων μηνών. Από τη δίκη της Χρυσής Αυγής πέρασαν τους τελευταίους πέντε μήνες 38 μάρτυρες, η πλειοψηφία των οποίων μίλησαν για συστηματική και καταιγιστική βία των ναζί που συνδεόταν με κάποιο γραφείο – ορμητήριο. Η ίδια η επίθεση στον φοιτητή Α. Λάζαρη έγινε έξω από τα γραφεία της Χ. Α. στη λεωφόρο Μεσογείων με το τάγμα εφόδου να ξεκινά από αυτά.

Στο Μαρούσι τα γραφεία του βορείου τομέα της Χρυσής Αυγής μπορεί να φαίνονται ανενεργά, αλλά, όπως και σ’ όλη την Ελλάδα, το αντιφασιστικό κίνημα δεν πρέπει να εφησυχάζει. Χρησιμοποιούνται για εξορμήσεις σε άλλες περιοχές των βορείων προαστίων, ενώ δεν ξέρουμε πότε η οργάνωση θα επιχειρήσει να τα ενεργοποιήσει.

**ΠΡΕΠΕΙ ΝΑ ΚΛΕΙΣΟΥΝ ΤΑ ΓΡΑΦΕΙΑ ΤΗΣ Χ. Α. ΠΡΙΝ ΣΥΜΒΕΙ ΑΥΤΟ!**

Το μαζικό αντιφασιστικό κίνημα, μαζί με τα σωματεία, τις συλλογικότητες και τις οργανώσεις της εργατικής τάξης είναι το μόνο που μπορεί να βάλει λουκέτο στα «γραφεία» της Χρυσής Αυγής. Είναι το μόνο που μπορεί να κερδίσει να μπουν βαθιά στη φυλακή και στον σκουπιδοτενεκέ της ιστορίας οι δολοφόνοι ναζί.

**Ο Σύλλογος Εκπ/κών Π. Ε. Αμαρουσίου καλεί τα μέλη του να συμμετάσχουν στις δράσεις και κινητοποιήσεις που διοργανώνονται από τον Αντιφασιστικό Συντονισμό Μαρουσίου και Βορείων Προαστίων.**

Ο Αντιφασιστικός Συντονισμός Μαρουσιού και Βορείων Προαστίων

οργανώνει και καλεί σε:

* **Ανοιχτή εκδήλωση – συζήτηση**

**«ΠΟΤΕ ΞΑΝΑ ΦΑΣΙΣΜΟΣ» - Να κλείσουν τα γραφεία της Χρυσής Αυγής**

**Παρασκευή 1 Δεκέμβρη, 7 μ.μ.**

**Καφέ Βαβέλ (Βασ. Σοφίας 87, Μαρούσι)**

 **Ομιλητές:** **Δημήτρης Ζώτος**, συνήγορος Πολιτικής Αγωγής Αντιφασιστικού κινήματος

 **Μαρία Κασκαρίκα**, Πρωτοβουλία για το κλείσιμο της Χρυσής Αυγής

 **Αφροδίτη Τζιαντζή**, δημοσιογράφος στην Εφημερίδα των Συντακτών

* **Αντιφασιστικό συλλαλητήριο**

**Σάββατο 9 Δεκέμβρη, 1 μ.μ. στον ΗΣΑΠ Μαρουσιού**

**ΠΟΤΕ ΞΑΝΑ ΦΑΣΙΣΜΟΣ**

**ΝΑ ΚΛΕΙΣΟΥΝ ΤΑ ΓΡΑΦΕΙΑ ΤΗΣ ΧΡΥΣΗΣ ΑΥΓΗΣ**

